Official Journal L 207 , 17/08/2000 P. 0024 - 0040



Linja gwida tal-Bank Ċentrali Ewropew tat-3 ta' Frar 2000 dwar l-amministrazzjoni ta' l-assi tar-riservi barranin tal-Bank Ċentrali Ewropew mill-banek ċentrali nazzjonali u d-dokumentazzjoni legali għall-operat li jinvolvi l-assi tar-riservi barranin tal-Bank Ċentrali Ewropew (BĊE/2000/1) (2000/516/KE) IL-KUNSILL REGOLATORJU TAL-BANK ĊENTRALI EWROPEW, Wara li kkunsidra t-Trattat li jistabbilixxi l-Komunità Ewropea (hawnhekk iżjed 'il quddiem imsejjaħ it-Trattat) u b'mod partikolari l-Artikolu 105(2), it-tielet inċiż, tiegħu u l-Artikolu 3.1, it-tielet inċiż, u l-Artikoli 12.1, 14.3 u 30.6 ta' l-Istatut tas-Sistema Ewropea ta' Banek Ċentrali u tal-Bank Ċentrali Ewropew (hawnhekk iżjed 'il quddiem imsejjaħ l-Istatut), Billi: (1) Bis-saħħa ta' l-Artikolu 30.1 ta' l-Istatut, il-Bank Ċentrali Ewropew (BĊE) għandu jkun provdut mill-banek ċentrali ta' l-Istati Membri li adottaw il-munita waħdanija (BĊNi) bl-assi ta' riservi barranin u għandu jkollu l-jedd kollu li jżomm u jamministra r-riservi barranin li jkunu trasferiti lilu. (2) Bis-saħħa ta' l-Artikoli 9.2 u 12.1 ta' l-Istatut, il-BĊE jista' jamministra ċerti attivitajiet tiegħu permezz ta' l-BĊNi u jkollu rikors għall-BĊNi sabiex iwettaq ċerti operazzjonijiet tiegħu, u l-BĊE jikkonsidra li l-BĊNi għandhom hekk jamministraw ir-riservi barranin bħala aġenti ta' l-BĊE; il-BĊE jikkonsidra li jkun meħtieġ li l-BĊNi li jaġixxu ta' aġenti ta' l-BĊE fl-amministrazzjoni ta' l-assi tar-riservi barranin ta' l-BĊE sabiex japplikaw kodiċi ta' kondotta u li jsegwu ċerti proċeduri oħra mal-kontropartijiet ta' l-BĊEs. (3) L-involviment ta' l-BĊNi fl-amministrazzjoni ta' l-assi tar-riservi barranin trasferiti lill-BĊE u t-transazzjonijiet relatati ma' dik l-amministrazzjoni jinvolvu l-ħtieġa li tkun preparata d-dokumentazzjoni għall-operazzjonijitet li jinvolvu r-riservi barranin ta' l-BĊE. (4) Skond l-Artikoli 12.1 u 14.3 ta' l-Istatutu, il-Linji Gwida għall-BĊE jiffurmaw parti integrali tal-Komunità, ADOTTA DIN IL-LINJA GWIDA: L-Artikolu 1 Definizzjonijiet Għall-għanijiet ta' din il-Linja Gwida: - "Stati Membri li jipparteċipaw" tfisser l-Istati Membri kollha li adottaw il-munita waħdanija skond it-Trattat, - "BĊNi" għandha tfisser il-banek ċentrali nazzjonali ta' l-Istati Membri li jipparteċipaw. L-Artikolu 2 Status ta' aġenzija ta' l-BĊNi 1. Kull BĊN għandu jwettaq operazzjonijiet li jinvolvu l-assi tar-riservi barranin ta' l-BĊE bħala aġent għall-BĊE, u billi jibda jagħmel dawk l-operazzjonijiet għandu jkun meqjus li jagħraf dak l-istatus ta' aġenzija. Għar-rigward ta' l-operazzjonijiet kollha magħmula mill-BĊNi għan-nom ta' l-BĊE, kull BĊN għandu jiżvela lill-partijiet kollha l-istatus ta' l-BĊE bħala prinċipal meta jiftiehem dwar kull operazzjoni, kemm fl-isem u fir-riferenza għan-numru tal-kont jew l-identifikatur. 2. Kull BĊN għandu, meta jwettaq l-operazzjonijiet li jinvolvu l-assi tar-riservi barranin ta' l-BĊE bħala aġent għall-BĊE, jissubordina l-interessi tiegħu proprji, jew l-interessi ta' xi entità li għaliha hu jwettaq operazzjonijiet, a favur ta' l-interessi tal-BĊE. 3. Kull BĊN għandu, meta mitlub minn xi kontroparti ta' l-BĊE bħala prova ta' l-awtorità ta' l-BĊN sabiex iwettaq operazzjonijiet li jinvolvu l-assi tar-riservi barranin ta' l-BĊE bħala aġent għall-BĊE, jipprovdi lil dawk il-kontropartijiet bil-prova ta' mandat ta' aġenzija. L-Artikolu 3 Dokumentazzjoni legali 1. L-operazzjonijiet li jinvolvu l-assi tar-riservi barranin ta' l-BĊE għandhom jitwettqu bl-użu tad-dokumentazzjoni legali kif meħtieġ b'dan l-Artikolu. 2. Dokument fil-forma kif mehmuża ma' l-Anness I li jinsab ma' din il-Linja Gwida għandu jkun anness ma' u jifforma parti integrali minn kull ftehim standard li permezz tiegħu operazjonijiet kollaterali (inklużi patti ta' ftehim mingħajr limitazzjoni ta' xiri mill-ġdid, patti ta' ftehim ta' reverse repurchase, patti ta' ftehim ta' xiri/bejgħ lura mill-ġdid, patti ta' ftehim ta' bejgħ/xiri mill-ġdid, patti ta' ftehim ta' sigurtajiet ta' self u tripartiterepo arrangements) jew operazzjonijiet derivattivi over-the-counter li jinvolvu operazzjoni ta' l-assi tar-riserva barranin ta' l-BĊE. 3. Għandu jkun hemm ma' kull Kontroparti masternetting agreement f'waħda mill-forom mehmużin fl-Anness 2 ta' din il-Linja Gwida. 4. L-operazzjonijiet kollha kollateralizzati li jinvolvu l-assi tar-riservi barranin ta' l-BĊE li jinkludu patti ta' ftehim ta' xiri mill-ġdid, reverse repurchase agreements, patti ta' ftehim ta' xiri/bejgħ mill-ġdid u patti ta' ftehim ta' bejgħ/xiri mill-ġdid u l-operazzjonijiet derivattivi kollha over-the-counter li jinvolvu l-assi tar-riservi barranin ta' l-BĊE għandhom ikunu dokumentati permezz tal-ftehtim standard elenkat fl-Anness 3 li jinsab ma' din il-Linja Gwida, f'dawk il-forom hekk kif jistgħu jiġu approvati jew emendati mill-BĊE minn żmien għal żmien. 5. Id-dispożizzjoni ta' servizzi finanzjarji li jinvolvu l-assi tar-riservi barranin ta' l-BĊE minn intermedjarji finanzjarji, inkluż permezz ta' xogħol bankarju mingħajr limitu, servizzi ta' kustodja u ta investiment, kustodji u depositarji, organizzazzjonijiet ta' ħlas ta' djun u central clearers għal derivattivi negozjati skond il-kambju, għandhom ikunu dokumentati skond dawk il-patti ta' ftehim speċifiċi hekk kif jistgħu jiġu approvati mill-BĊE minn żmien għal żmien. L-Artikolu 4 Dispożizzjonijiet finali Din il-Linja Gwida hija ndirizzata lill-banek ċentrali nazzjonali ta' l-Istati Membri parteċipanti. Din il-Linja Gwida hija effettiva mit-3 ta' Frar 2000. Din il-Linja Gwida għandha tkun ippublikata fil-Ġurnal Uffiċjali tal-Komunitajiet Ewropej. Magħmul fi Frankfurt am Main, fit-3 ta' Frar 2000. Għall-Kunsill Regolatorju tal-BĊE Willem F. Duisenberg -------------------------------------------------- L-ANNESS 1 L-ANNESS BĊE [1] Id-dispożizzjonijiet ta' dan l-Anness BĊE għandhom ikunu mehmuża ma' u jiffurmaw parti integrali minn kull ftehim standard li permezz tiegħu operazzjonijiet kollateralizzati (inklużi patti ta' ftehim ta' xiri mill-ġdid mingħajr limitu, reverse repurchase agreements, patti ta' ftehim dwar xiri/bejgħ mill-ġdid u patti ta'ftehim dwar bejgħ/xiri mill-ġdid) jew derivattivi ta' operazzjonijiet over-the-counter li jinvolvu l-assi tar-riservi barranin tal-Linja Gwida ta' l-BĊE dwar l-amministrazzjoni ta' l-assi tar-riservi barranin tal-Bank Ċentrali Ewropew minn banek ċentrali nazzjonali u d-dokumentazzjoni legali għall-operazzjonijiet li jinvolvu l-assi tar-riservi barranin tal-Bank Ċentrali Ewropew (BĊE/2000/1). 1. Id-dispożizzjonijiet ta' dan l-anness għandhom ikunu pattijiet u kondizzjonijiet supplimentari li japplikaw għall-ftehim standard li għalihom japplika dan l-anness … (il-Ftehim) bejn il-Bank Ċentrali Ewropew (l-BĊE) u l-isem tal-Kontroparti (il-Kontroparti). Id-dispożizzjonijiet ta' dan l-Anness għandhom ikunu mehmuża ma', inkorporati fi u jifformaw parti integrali mill-Ftehim. Jekk u sa kemm xi dispożizzjonijiet tal-Ftehim (minbarra d-dispożizzjonijiet ta' dan l-anness) jew il-Master Netting Agreement ta' l-BĊE (il-Master Netting Agreement) bejn BĊE u l-Kontroparti, inklużi xi pattijiet u kundizzjonijiet oħra supplimentali, l-anness jew l-iskeda li jinsabu mal-Ftehim, ikun fihom dispożizzjonijiet inkonsistenti ma' jew bl-istess effett jew effett simili bħad-dispożizzjonijiet ta' dan l-Anness, id-dispożizzjonijiet ta' dan l-Anness għandhom jipprevalu u jgħoddu minflok dawk id-dispożizzjonijiet. 2. Ħlief kif meħtieġ bil-liġi jew b'xi regolament, il-Kontroparti taqbel li għandha żżomm kunfidenzjali, u taħt l-ebda ċirkostanza ma għandha tiżvela lil parti terza, kull informazzjoni jew parir mogħti mill-BĊE jew xi informazzjoni dwar l-BĊE miksuba mill-Kontroparti bħala riżultat tal-fatt li hi tkun parti għall-Ftehim, inkluża informazzjoni bla limitazzjoni dwar l-eżistenza jew il-pattijiet tal-Ftehim (inkluż dan l-Anness) jew ir-relazzjoni bejn il-Kontroparti u l-BĊE li tinħoloq minħabba dan, lanqas ma għandha l-Kontroparti tuża l-isem ta' l-BĊE f'xi reklam jew materjal promozzjonali. 3. Il-Kontroparti taqbel li tinnotifika lill-BĊE bil-miktub malli jkun raġonevolment prattiku bi (i) kull konsolidazzjoni jew amalgamazzjoni ma', jew għaqda ma' jew fi, jew trasferiment ta' l-assi kollha jew sostanzjalment kollha lil, xi entità oħra; (ii) il-ħatra ta' xi stralċjarju, riċevitur, amministratur jew uffiċjal analogu jew il-bidu ta' xi proċedura għax-xoljiment jew ir-rijorganizzazzjoni tal-Kontroparti jew xi proċedura analoga oħra; jew (iii) bidla fl-isem tal-Kontroparti. 4. M'għandu jkun hemm l-ebda rinunzja mill-BĊE ta' immunità minn kawża jew il-ġurisdizzjoni ta' xi qorti, jew xi għajnuna kontra l-BĊE permezz ta' inġunzjoni, ordni għall-operat speċifiku jew għall-irkurprar ta' xi proprjeta ta' l-BĊE jew annessjoni ta' l-assi tiegħu (kemm jekk qabel jew wara s-sentenza), f'kull każ sal-limitu kollu permess b'liġi applikabbli. 5. M'għandu jkun hemm jgħodd għar-rigward ta' l-BĊE xi okkażjoni ta' kontumaċja jew xi dispożizzjoni oħra ta' kull xorta li fiha ssir riferenza għall-falliment, likwidazzjoni jew xi okkażjoni analoga oħra ta' l-BĊE. 6. Il-Kontroparti taqbel li hi daħlet fil-Ftehim (inkluż dan l-Anness) bħala prinċipal u mhux bħala aġent għal xi entità oħra u li hi għandha tidħol fit-transazzjonijiet kollha bħala prinċipal. [1] It-test oriġini ta' dan l-Anness hu magħmul fil-lingwa Ingliża u huwa inkorporat f'patti ta' ftehim oriġinali magħmula fil-lingwi Ingliża, Franċiża u Ġermaniża. Il-patti ta' ftehim oriġinali magħmula fil-lingwa Ingliża huma regolati bil-liġi Ingliża jew ta' New York, il-patti ta' ftehim oriġinali magħmula fil-lingwa Franċiża huma regolati bil-liġi Ngliża jew ta' New York, il-patti ta' ftehim oriġinali magħmula fil-lingwa Franċiża huma regolati bil-liġi Ingliża jew ta' New York, il-patti ta' ftehim oriġinali magħmula fil-lingwa Franċiża huma regolati bil-liġi Franċiża u l-patti ta' ftehim oriġinali magħmula fil-lingwa Ġermaniża huma regolati bil-liġi Ġermaniża. It-traduzzjoni ta' dan l-Anness f'lingwi oħra hu għall-finijiet illusrattivi biss u m'għandhiex tkun torbot legalment. -------------------------------------------------- L-ANNESS 2 INDIĊI L-Anness 2a Master Netting Agreement regolat bil-liġi Ingliża (għall-użu ma' Kontropartijiet inkorporati fil-ġurisdizzjonijiet minbarra Franza, il-Ġermanja u l-Istati Uniti ta' l-Amerika; magħmula fil-lingwa Ingliża) L-Anness 2b Master Netting Agreement regolat bil-liġi Franċiża (għall-użu ma' Kontropartijiet inkorporati fi Franza; magħmula fil-lingwa Franċiża) L-Anness 2ċ Master Netting Agreement regolat bil-liġi Ġermaniża (għall-użu ma' Kontropartijiet inkorporati fil-Ġermanja; magħmula fil-lingwa Ġermaniża) L-Anness 2d Master Netting Agreement regolat bil-liġi ta' New York (għall-użu ma' Kontropartijiet inkorporati fl-Istati Uniti ta' l-Amerika; magħmula fil-lingwa Ingliża) -------------------------------------------------- L-ANNESS 3 FTEHIM STANDARD GĦAD-DERIVATTIVI TAL-OPERAZZJONIJIET KOLLATERALIZZATI U OVER-THE-COUNTER 1. L-operazzjonijiet kollha kollateralizzati li jinvolvu l-assi tar-riservi barranin ta' l-BĊE li jinkludu l-ftehim ta' xiri mill-ġdid, reverse repurchase agreements, patti ta' ftehim ta' xiri/bejgħ lura u patti ta' ftehim ta' bejgħ/xiri lura għandhom ikunu dokumentati skond il-patti ta' ftehim standard li ġejjin, b'dik il-forma hekk kif tista' tkun approvata jew emendata mill-BĊE minn żmien għal żmien: għall-Kontropartijiet li jinsabu fi Franza, il-"Convention-cadre AFB relative aux opérations depension livrée"; għall-Kontropartijiet li jinsabu fil-Ġermanja, ir-"Rahmenvertrag für echte Pensionsgeschäfte"; għall-Kontropartijiet li jinsabu barra Franza u l-Ġermanja u li mhumiex inkorporati fl-Istati Uniti, il-"PSA/ISMA Global Master Repurchase Agreement"; u għall-Kontropartijiet li jinsabu fl-Istati Uniti ta' l-Amerika, il-"Bond Market Association Master Repurchase Agreement". 2. Id-derivattivi ta' l-operazzjonijiet kollha over-the-counter li jinvolvu l-assi tar-riservi barranin ta' l-BĊE għandhom ikunu dokumentati skond il-patti ta' ftehim standard li ġejjin, b'dik il-forma hekk kif tista' tkun approvata jew emendata mill-BĊE minn żmien għal żmien: għall-Kontropartijiet li jinsabu fi Franza, il-"Convention-cadre AFB relative aux opérations de Marzu à terme"; għall-Kontropartijiet li jinsabu fil-Ġermanja, ir-"Rahmenvertrag für echteFinanztermingeschäfte"; għall-Kontropartijiet li jinsabu barra Franza u l-Ġermanja u li mhumiex inkorporati fl-Istati Uniti, il-"1992 International Swaps and Derivatives Association MasterAgreement" (Multicurrency - cross-border, verżjoni tal-liġi bl-Ingliż); u għall-Kontropartijiet inkorporati fl-Istati Uniti ta' l-Amerika, il-"1992 International Swaps and Derivatives AssociationMaster Agreement" (Multicurrency - cross-border, verżjoni tal-liġi ta' New York). --------------------------------------------------